EkBass/fiwiki-20250220-pages-articles huggingface dataset:
Monta Bell

Monta Bell (5. helmikuuta 1891 – 4. helmikuuta 1958) oli yhdysvaltalainen elokuvaohjaaja, -tuottaja ja -leikkaaja. Bell oli alkujaan toimittaja, joka kuitenkin pyrki näyttelijäksi 1920-luvulla. Hänen ainoa roolinsa oli Charles Chaplinin elokuvassa Susi lammasten vaatteissa. Bell jatkoi tämän jälkeen yhteistyötä Chaplinin kanssa leikkaajana ja apulaisohjaajana. Hän siirtyi itsekin ohjaajaksi, ja ohjasi muun muassa Greta Garbon ensimmäisen Yhdysvalloissa tehdyn elokuvan Pyörremyrskyn. Bellistä tuli 1920-luvun lopulla Paramountin Astorian äänistudion tuotantojohtaja. Hän tuotti siellä useita varhaisimmista äänielokuvista, kuten Rouben Mamoulianin Applausen ja Marxin veljesten Kookospähkinöitä. Bellin omat ohjaustyöt 1930-luvulla olivat komedioita, kuten Worst Woman in Paris?, tai melodraamoja, kuten Tunisin yö. Hän siirtyi 1930-luvun puolivälissä pääaikaiseksi tuottajaksi, vaikkakin ohjasi vuonna 1945 vielä viimeisenä elokuvatyönään China’s Little Devilsin. == Lähteet == == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Vuonna 1891 syntyneet Luokka:Vuonna 1958 kuolleet
Illud Divinum Insanus

__NOTOC__ Illud Divinum Insanus on floridalaisen Morbid Angel -yhtyeen vuonna 2011 julkaistu kahdeksas studioalbumi, ja ensimmäinen julkaisu alkuperäisen basisti-laulaja David Vincentin kanssa 16 vuoteen. Albumi eroaa aikaisemmasta Morbid Angel -tuotannosta suuresti, sillä musiikkityyli on vaihtunut konemaiseen death metalliin. Alkuperäinen rumpali Pete Sandoval ei voinut osallistua albumin nauhoituksiin selkäleikkauksen vuoksi. == Kappaleet == == Kokoonpano == * David Vincent – basso, kosketinsoitin, laulu * Trey Azagthoth – kitara * Destructhor – kitara * Tim Yeung – rummut == Arvostelut == * Desibeli.net: * Imperiumi.net: Imperiumi.net: Levyarvio * Kaaoszine: Kaaoszine: Levyarvio == Lähteet == == Aiheesta muualla == * * Illud Divinum Insanus discogs.com -sivustolla Luokka:Vuoden 2011 albumit Luokka:Morbid Angelin albumit
Alina Frasa

Alina Frasa (oik. Helena Anderlé, 25. tammikuuta 1834 Reichenhall, Baijeri – 31. toukokuuta 1899 Helsinki) oli suomalainen tanssitaiteilija. Joko saksalais- tai sveitsiläissyntyisen Alina Frasan äiti oli ilmeisesti yksinhuoltaja, joka antoi tyttärensä kiertelevän taiteilijaseurueen mukana kasvattilapseksi Suomeen. Frasan taiteilijaperheessä hänestä kasvatettiin esiintyvä taiteilija. Kiertävän teatteriseurueen ihaillusta lapsitähdestä kehittyi yksi Suomen ensimmäisistä ammattitanssijoista ja ballerinoista. Frasan työtä Suomen tanssitaiteen pioneerina on luonnehdittu uraauurtavaksi, ja se kesti lähes viisikymmentä vuotta. Frasan ura tanssijana alkoi Porvoossa, jossa sinne asettunut Frasan taiteilijaperhe järjesti sekä tanssikursseja että näytäntöjä. Alina Frasasta nousi seurueen lapsibaletin tähti. Frasan tanssit olivat kohokohtana muun muassa Porvoon uuden teatteritalon avajaisissa joulukuussa 1847. Siirryttyään Helsinkiin Frasasta tuli nopeasti helsinkiläisten lemmikki. Hänen kerrotaan tehneen suuren vaikutuksen muun muassa nuoreen Aleksis Kiveen, joka sai kesällä nähdä Frasan esiintyvän ravintolassa Helsingin Töölössä. Raoul af Hällströmin mukaan Frasan tanssin vaikutuksesta Kiven runoihin ilmestyi valkealiinainen neito. Suomen kansalaisuuden Frasa sai vuonna 1852. Hän perusti Helsinkiin tanssikoulun, jossa hän opetti niin seuratansseja kuin balettia. Hän oli 1800-luvun tunnetuimpia ja arvostetuimpia tanssinopettajia Suomessa. Frasan puoliso oli liikemies Johan Robert Ahrenius.Alin Frasa Biografiskt lexikon för Finland ==Lähteet== Luokka:Suomalaiset tanssijat Luokka:Vuonna 1834 syntyneet Luokka:Vuonna 1899 kuolleet
Ciprian Tătărușanu

Anton Ciprian Tătărușanu (s. 9. helmikuuta 1986 Bukarest) on romanialainen jalkapallomaalivahti, joka edustaa italialaisseura Milania. Hän on pelannut Romanian maajoukkueessa 73 ottelua.Transfermarkt == Seurajoukkueura == Tătărușanu pelasi 29 sarjaottelua Romanian kakkosliigan Juventus Bucureștissa kausilla 2003–2006 ja 45 Romanian pääsarjan ottelua Gloria Bistrițassa kausilla 2007–2009. Hän edusti Romanian pääkaupungista Bukarestista kotoisin olevaa Steaua Bukarestia kausilla 2009–2014. Hän pelasi Steauassa 133 liigaottelua ja voitti Romanian-mestaruuden 2013 ja 2014, Romanian Cupin 2011 ja Romanian Supercupin 2013. Hän pelasi karsintaottelut mukaan lukien 12 ottelua Mestarien liigassa 2013–2014. Eurooppa-liigassa hän pelasi Steauan vuosinaan 24 ottelua. Tătărușanu siirtyi Serie A:n Fiorentinaan vapaalla siirrolla kesällä 2014. Avauskaudellaan hän pelasi yhdeksän liigaottelua. Kaudella 2015–2016 hän pelasi 37 Serie A -ottelua ja seuraavalla kaudella 35 liigaottelua. Eurooppa-liigassa hän on pelasi Fiorentinassa 16 ottelua. Tătărușanu siirtyi Ligue 1:n Nantesiin kesällä 2017. Hän pelasi seurassa avauskaudellaan 37 ja toisella kaudellaan 27 Ranskan pääsarjaottelua. Heinäkuussa 2019 hän siirtyi samassa sarjassa pelaavaan Lyoniin, jossa pääsi tulokaskaudellaan pelaamaan kaksi Ligue 1:n ottelua. == Maajoukkueura == Tătărușanu aloitti maajoukkueuransa elokuussa 2009, kun Rǎzvan Lucescu kutsui miehen miehistöönsä Unkaria vastaan. Peliaikaa ei tullut kuin vasta vuotta myöhemmin marraskuussa 2010. Tătărușanu teki debyyttinsä 1-1 päättyneessä pelissä Italiaa vastaan. Ensimmäisen arvokilpailujen karsintaottelunsa hän pelasi EM-karsintaottelussa Luxemburgia vastaan maaliskuussa 2011. Kaikkiaan hän on pelannut 23 EM- ja 17 MM-karsintaottelua. Ensimmäisen arvokilpailujen lopputurnauksen ottelunsa hän pelasi Ranskaa vastaan EM-kilpailuissa 2016. Hän pelasi turnauksessa Romanian kaikki kolme ottelua. == Lähteet == * *Ciprian Tătărușanu national-football-teams-sivustolla === Viitteet === Luokka:Romanialaiset jalkapallomaalivahdit Luokka:Vuonna 1986 syntyneet Luokka:Elävät henkilöt
IBM Sequoia

IBM Sequoia on IBM:n rakennuttama supertietokone. Se avattiin toimintaan kokonaan kesäkuussa 2012 ja se oli tuolloin maailman nopein supertietokone. Sequoia kykenee saavuttamaan 16,32 petaflopsin laskentatehon, mikä huomattavasti enemmän kuin entisellä ennätyksenhaltijalla, K computerilla (10,51 petaflopsia). Sequoiaa käytetään pääasiassa ydinaseiden vaikutusten simulointiin. Sequoia käyttää Linux-käyttöjärjestelmää sekä IBM:n Power- arkkitehtuurin suorittimia ja siinä on 1,5 petatavua muistia. Tietokoneessa on 1,5 miljoonaa suoritinta ja se käyttää noin 7 megawattia sähköä. == Lähteet == Luokka:Supertietokoneet Sequoia Luokka:Vuoden 2012 tietokoneet
Uunijäätelö

Uunijäätelö on jälkiruoka, jossa kakkupohjan päälle laitetaan jäätelöä ja mahdollisesti hilloa, marjoja tai hedelmiä, ja nämä päällystetään kiinteäksi vispatulla valkuaisvaahdolla. Jälkiruoka paistetaan nopeasti kuumassa uunissa tai paahdetaan kaasupolttimella ("tohotin"), jolloin valkuaisvaahto ruskistuu pinnalta, mutta jäätelö ei vielä ehdi sulaa. Marenki ja kakkupohja eristävät lämpöä hyvin, sillä niissä on paljon pieniä ilmakuplia. Nimen Baked Alaska keksi vuonna 1876 ravintola Delmonicon omistaja Charles Ranhofer. Sillä juhlistettiin niihin aikoihin tapahtunutta Alaskan liittymistä Yhdysvaltoihin. Ruokalaji tunnetaan englanniksi myös nimillä Baked Alaska, glace au four, omelette norvégienne, Norwegian omelett ja omelette surprise. Yhdysvaltojen entinen presidentti Richard Nixon kertoo muistelmissaan, miten amerikkalaiset tarjosivat kerran Neuvostoliiton johtajalle Leonid Brežneville päivällisellä uunijäätelöä, jonka marenkikuorrute oli ruskistettu kevyesti uunissa. ”Katsos vain”, Brežnev oli huudahtanut, ”Amerikkalaiset tekevät todella ihmeitä. He ovat keksineet miten jäätelö sytytetään tuleen!” ==Katso myös== * Uppopaistettu jäätelö ==Lähteet== Luokka:Jäätelöt
Elizabeth Beisel

Elizabeth Beisel (s. 18. elokuuta 1992 Saunderstown, Rhode Island) on yhdysvaltalainen uimari. Hän on pituudeltaan 170 cm. Beisel sijoittui Victorian Tyynenmeren-mestaruuskilpailuissa 2006 viidenneksi 200 metrin selkäuinnissa. Pekingin olympialaisissa 2008 hän oli neljäs 400 metrin sekauinnissa ja viides 200 metrin selkäuinnissa. Rooman MM-kilpailuissa 2009 hän sai pronssia 200 metrin selkäuinnissa ajalla 2.06,39 ja sijoittui viidenneksi 400 metrin sekauinnissa. Irvinen Tyynenmeren-mestaruuskilpailuissa 2010 hän voitti kultaa 200 metrin selkäuinnissa ajalla 2.07,83 ja 400 metrin sekauinnissa ajalla 4.34,69. Beisel voitti 400 metrin sekauinnin maailmanmestaruuden Shanghaissa 2011 ajalla 4.31,78. 200 metrin selkäuinnissa hän sijoittui viidenneksi. Lontoon olympialaisissa 2012 Beisel sai hopeaa 400 metrin sekauinnissa ja pronssia 200 metrin selkäuinnissa. Barcelonan MM- uinneissa 2013 Beisel voitti pronssia 400 metrin sekauinnissa. Gold Coastin Tyynenmeren-mestaruuskilpailuissa 2014 hän voitti 400 metrin sekauinnin ajalla 4.31,99 ja sijoittui 200 metrin selkäuinnissa kolmanneksi. == Lähteet == == Aiheesta muualla == Luokka:Yhdysvaltalaiset uimarit Luokka:Yhdysvaltalaiset olympiamitalistit Luokka:Vuonna 1992 syntyneet Luokka:Elävät henkilöt
Alankomaiden naisten maahockeymaajoukkue

Alankomaiden naisten maahockeymaajoukkue edustaa Alankomaita naisten maahockeyn maaotteluissa. Alankomaat on voittanut kolme olympiaturnausta, vuosina 1984, 2008 ja 2012. MM-kisoissa Alankomaat on voittanut mestaruuden yhdeksän kertaa, kun vuoden 1972 Josselin de Jong Cup lasketaan mukaan. Mitaleitta se on jäänyt ainoastaan vuoden 1994 kisoissa. EM-kisoissa menestys on ollut myös vakuuttavaa: 15 turnauksesta Alankomaat on voittanut kymmenen. Joukkue saavutti hopeaa vuosina 2007 ja 2015 sekä pronssia vuonna 2013, ja se jäi neljänneksi vuonna 1991. Kansainvälisen lajiliiton (FIH) rankingissa Alankomaat on sijalla yksi (kesäkuu 2020). Eniten maaotteluita Alankomaiden joukkueessa on pelannut Minke Smeets (o.s. Smabers), jolla on 312 maaottelua. Yli 250 maaotteluun on yltänyt myös Fatima Moreira de Melo (257). == Alankomaiden arvokisamitalit == Lähde: The-sports.org == Olympialaiset == * Kultaa: 1984, 2008, 2012, * Hopeaa: 2004, 2016, * Pronssia: 1988, 1996, 2000 == MM-kilpailut == * Kultaa: 1974, 1978, 1983, 1986, 1990, 2006, 2014, 2018 * Hopeaa: 1981, 1998, 2002, 2010 * Pronssia: 1976 == EM-kilpailut == *Kultaa: 1984, 1987, 1995, 1999, 2003, 2005, 2009, 2011, 2017, 2019 *Hopeaa: 2007, 2015 *Pronssia: 2013 == Lähteet == * === Viitteet === == Aiheesta muualla == Maajoukkue naiset Luokka:Maahockeymaajoukkueet
Belgian naisten maahockeymaajoukkue

Belgian naisten maahockeymaajoukkue edustaa Belgiaa naisten maahockeyn maaotteluissa. MM-kisoissa Belgian paras sijoitus on kolmas vuodelta 1978. Lisäksi se on ollut neljäs 1976 ja viides 1974. Belgia pelasi MM-kilpailuissa vuoden 1981 jälkeen seuraavan kerran vasta 2014. Belgia oli päästä vuoden 2008 olympiaturnaukseen, mutta hävisi ratkaisen karsintaottelun Yhdysvalloille 3–1. Vuoden 2012 turnaukseen Belgia osallistui voitettuaan Irlannin 4–1 ratkaisevassa ottelussa. Ensimmäisessä olympiaturnauksessaan Belgia sijoittui 11:nneksi. EM-kilpailuissa Belgia on saavuttanut hopeaa 2017. Kansainvälisen lajiliiton rankingissa Belgia on sijalla 11 (kesäkuu 2020). == Lähteet == * === Viitteet === == Aiheesta muualla == Maahockeymaajoukkue, naisten Luokka:Maahockeymaajoukkueet
Jason LaBarbera

Antonio Jason LaBarbera (s. 18. tammikuuta 1980 Burnaby, Brittiläinen Kolumbia, Kanada) on uransa lopettanut kanadalainen jääkiekkomaalivahti. == NHL-varaus == New York Rangers varasi LaBarberan NHL:ään varausnumerolla 66 vuoden 1998 varaustilaisuudessa. == NHL-ura == LaBarbera pelasi ensimmäisen NHL-ottelunsa kaudella , ottelussa LaBarbera piti maalinsa puhtaana. Seuraavan kerran LaBarbera pelasi NHL:ssä vasta kaudella , jolloin hän torjui neljässä ottelussa Rangersin paidassa torjuntaprosentilla 82,4 %. Työsulkukauden 2004–2005 LaBarbera pelasi AHL:ssä Hartford Wolf Packissa, missä hän oli pelannut myös suuren osan ammattilaisuransa alkuvuosista. Kaudeksi LaBarbera siirtyi Los Angeles Kingsiin. Kingsissä LaBarbera pelasi avauskaudellaan 29 ottelua, torjuntaprosentilla 90 %, lisäksi hän pelasi kauden aikana myös kolme ottelua AHL-joukkue Manchester Monarchsissa. Seuraava kausi, 2006–2007 sujui LaBarberalta kokonaan AHL:ssä. LaBarbera pelasi upean AHL-kauden: 60 peliä, maalikeskiarvo 2,21 ja torjuntaprosentti 93,3 %. Hän sai vuonna 2007 toisen kerran urallaan AHL:n parhaan maalivahdin palkinnon Aldege "Baz" Bastien Memorial Awardin (ensimmäinen kerta oli vuonna 2004, jolloin hän sai myös AHL:n arvokkaimman pelaajan palkinnon Les Cunningham Awardin). Upeat otteet AHL:ssä toivat paikan Kingsistä kaudeksi . LaBarbera oli joukkueen ykkösvahti, hän pelasi 45 ottelua, torjuntaprosentilla 91,0 %. Kings jäi kuitenkin kauas pudotuspeliviivasta ja kausi päättyi runkosarjaan. Kauden LaBarbera aloitti Kingsin ykkösenä, mutta nuoren Jonathan Quickin syrjäytettyä hänet, LaBarbera myytiin Vancouver Canucksiin, jossa hän ehti pelata vain yhdeksän ottelua. Kaudeksi LaBarbera siirtyi Phoenix Coyotesiin, missä hän toimi Ilja Bryzgalovin kakkosvahtina kaudet 2009–2010 (torjuntaprosentti 92,8 %) ja (torjuntaprosentti 90,9 %). Hän pelasi molemmilla kausilla 17 ottelua. Kaudeksi Bryzgalov siirtyi Philadelphia Flyersiin, ja Mike Smith hankittiin Coyotesin uudeksi ykkösvahdiksi. LaBarbera oli jälleen joukkueen kakkosvahti, joskin vastuu lisääntyi edelliskausien 17 ottelusta 19 otteluun. LaBarbera torjui kaudella 2011–2012 Coyotesin maalilla kiekot 91,2 prosentin varmuudella. Työsulun lyhentämällä kaudella hän pelasi 15 ottelua ja hänen torjuntaprosenttinsa oli 92,3. Heinäkuussa 2013 LaBarbera siirtyi Edmonton Oilersiin ja saman vuoden joulukuussa Chicago Blackhawksiin. Heinäkuussa 2014 hän siirtyi Anaheim Ducksiin. == Muuta == LaBarberalla ja hänen vaimollaan Kodettella on yhteinen vuonna 2009 syntynyt poika, Ryder sekä vuonna 2011 syntynyt Easton. == Lähteet == * * Luokka:Kanadalaiset jääkiekkomaalivahdit Luokka:New York Rangersin varaamat pelaajat Luokka:Vuonna 1980 syntyneet Luokka:Elävät henkilöt
Anthony Hampden Dickson

Anthony Hampden Dickson (3. marraskuuta 1935 Kingston – 29. marraskuuta 2022) oli jamaikalainen, Barbadoksella toiminut roomalaiskatolinen piispa. Hänet vihittiin papiksi 11. helmikuuta 1962 ja nimitettiin Bridgetown-Kingstownin hiippakunnan johtoon 19. lokakuuta 1970. Piispaksi vihkiminen seurasi 29. tammikuuta 1971. Pääkonsekraattorina toimi John Joseph McEleney, jota avustivat Samuel Emmanuel Carter ja Patrick Webster.Catholic-Hierarchy.org: Bishop Anthony Hampden Dickson Hiippakuntansa jakauduttua Dickson jatkoi toimintaansa Bridgetownin piispana. Hän erosi tästä tehtävästä 23. huhtikuuta 1995. == Lähteet == Luokka:Jamaikalaiset papit Luokka:Katoliset piispat Luokka:Vuonna 1935 syntyneet Luokka:Vuonna 2022 kuolleet
Malcolm Patrick Galt

Malcolm Patrick Galt (9. heinäkuuta 1929 Port of Spain– 16. lokakuuta 2022) oli trinidadtobagolainen roomalaiskatolinen piispa. Hänet vihittiin spiritaanien papiksi 10. heinäkuuta 1955 ja nimitettiin barbadoslaisen Bridgetownin hiippakunnan johtoon 23. huhtikuuta 1995. Piispaksi vihkiminen seurasi 25. heinäkuuta. Pääkonsekraattorina toimi Gordon Anthony Pantin, jota avustivat Kelvin Edward Felix ja Anthony Hampden Dickson.Catholic- Hierarchy.org: Bishop Malcolm Patrick Galt, C.S.Sp. Galt jäi eläkkeelle 31. toukokuuta 2005. == Lähteet == Luokka:Trinidadtobagolaiset henkilöt Luokka:Katoliset piispat Luokka:Vuonna 1929 syntyneet Luokka:Vuonna 2022 kuolleet
Kelvin Edward Felix

Kelvin Edward Felix (15. helmikuuta 1933 Roseau – 30. toukokuuta 2024) oli dominicalainen roomalaiskatolinen arkkipiispa ja kardinaali. Hänet vihittiin papiksi 8. huhtikuuta 1956 ja nimitettiin Castriesin arkkihiippakunnan johtoon Saint Lucialle 17. heinäkuuta 1981. Piispaksi vihkiminen seurasi 5. lokakuuta. Pääkonsekraattorina toimi Paul Fouad Naïm Tabet, jota avustivat Gordon Anthony Pantin ja Samuel Emmanuel Carter.Catholic-Hierarchy.org: Archbishop Kelvin Edward Felix Felix jäi eläkkeelle 15. helmikuuta 2008. Hänet nimitettiin kardinaaliksi vuonna 2014. == Lähteet == Luokka:Dominicalaiset henkilöt Luokka:Katoliset arkkipiispat Luokka:Kardinaalit Luokka:Vuonna 1933 syntyneet Luokka:Vuonna 2024 kuolleet
Iloinen Lammas ja Harmaa Susi

Iloinen Lammas ja Harmaasusi tai Iloinen Lammas ja Iso Iso Susi (kiin.喜羊羊与灰太狼) on kiinalainen lasten animaatiosarja, jossa susi (灰太狼）yrittää saada kiinni lampaita syötäväksi vaimolleen. Onneksi lampaiden kaupungista (羊村) löytyy älykäs lammas (喜羊羊), joka saa aina suden epäonnistumaan. Sudelle on sarjan edetessä syntynyt lapsi, joka haluaa opiskella lampaiden koulussa. Lampaita on noin kourallinen, mutta vain muutamalle on nimi ja susiakin on monta. == Luettelo ”Lampaiden kaupungin” asukkaista == *Weslie (喜羊羊) Viisas lapsilammas, jolla on aina idea taskussaan susia vastaan. *Tibbie (美羊羊） Iloinen ja kaunis tyttölammas. On myös lapsi. *Slowy (慢羊羊) Viisas ja vanha mieslammas. Lampaiden koulun opettaja ja myös keksijä, jolla on oma laboratorio. Lampaiden kaupungin johtaja ja muut lampaat kutsuvatkin sitä "Kaupungin johtajaksi" *Sparky (沸羊羊) Nuori afrolammas, joka on rohkea ja voimakas. On mies. *Paddi (懒羊羊) Lyhyt pullea poikalammas. Tykkää syödä herkkuja, kuten karkkeja. Tekee kaikkensa, jotta saisi ruokaa ja hänellä on todella iso ruokavarasto. Lapsellinen ja pissaa sänkyyn. *Jonie (暖羊羊) Pullea tyttölammas. *Thinny (瘦羊羊) Wesleyn veli. Ei esiinny usein. *Knifer (西域刀羊) Slowyn vanha kaveri. Näyttää intiaanilta. Laiha ja ei esiinny usein. *Softingner (忽悠老羊) Pöytätennismestari. Näyttää myös intiaanilta, mutta pullea. *Smarc (智羊羊) Wesleyn isä. *Lily (丽羊羊) Wesleyn äiti. Luokka:Lastenohjelmat Luokka:Animaatiosarjat Luokka:2000-vuosikymmenen piirrossarjat Luokka:Kiinalainen kulttuuri
Barclays Center

Barclays Center on monitoimihalli Brooklynissä, New Yorkin osavaltiossa. Areena valmistui syksyksi 2012, jolloin sen pääkäyttäjä, koripalloliiga NBA:n Brooklyn Nets aloitti kautensa. Areenan omistaa Netsitkin omistava venäläinen miljardööri Mihail Prohorov. Areenaa on syksystä 2014 alkaen pitänyt kotikenttänään myös NHL-joukkue New York Islanders. Islandersin vuokrasopimus areenan kanssa päättyi keväällä 2018. Ilmeisesti tällöin molemmilla osapuolilla oli tavoitteena, että Islanders siirtyy pelaamaan toisaalle. Areenayhtiön mukaan Islandersin jatkaminen areenan vuokralaisena ei ole taloudellisesti kannattavaa ja toisaalta myöskään Islanders ei ole ollut kovinkaan tyytyväinen olosuhteisiin: Areenaa ei ole rakennettu vastaamaan jääkiekon tarpeita ja hallissa on aivan liikaa sellaisia paikkoja, joista ei näe koko kenttää. Toiseksi New York Islanders on ollut leimallisesti Long Islandin joukkue ja siirtyminen sieltä Brooklyniin pienensi joukkueen katsojakeskiarvoja liki 2 000 katsojalla. Myös areenalle NHL-otteluita varten luotavan jään kunto on aiheuttanut kritiikkiä siinä määrin, että marraskuussa 2016 NHL lähetti paikalle erikoisyksikön selvittämään jään kuntoa. Islanders rakennuttaa Long Islandin Hempsteadiin Belmont Park Arena -nimistä kotihallia, jonka odotetaan valmistuvan vuonna 2021. Barclays Center on nimetty brittiläisen pankki- ja finanssiyhtiö Barclaysin mukaan, joka osti nimioikeudet 20 vuodeksi arviolta 200 miljoonalla dollarilla. ==Lähteet== Luokka:Brooklynin rakennukset ja rakennelmat Luokka:New Yorkin osavaltion jäähallit Luokka:New Yorkin urheilu
Greg Schiano

Gregory Edward Schiano (s. 1. kesäkuuta 1966, Wyckoff, New Jersey) on yhdysvaltalainen amerikkalaisen jalkapallon valmentaja, sekä entinen pelaaja. Hän toimi NFL-liigan Tampa Bay Buccaneersin päävalmentajana kahden kauden ajan. Joukkue voitti hänen johdollaan 7 ottelua kaudella 2012, mutta vain 4 ottelua kaudella 2013. Schianon autoritäärinen johtamistyylinsä aiheutti kitkaa joukkueen pelaajistossa ja sai aikaan paljon keskustelua mediassa.http://www.nfl.com/news/story/0ap2000000307039/article/greg-schiano- gm-mark-dominik-fired-by-buccaneers ==Valmennusura== Schiano toimi vuodesta 2001 Rutgersin yliopiston joukkueen päävalmentajana, kunnes Buccaneers palkkasi hänet korvaamaan erotetun Raheem Morrisin. Luokka:Yhdysvaltalaiset amerikkalaisen jalkapallon pelaajat Luokka:Yhdysvaltalaiset amerikkalaisen jalkapallon valmentajat Luokka:Vuonna 1966 syntyneet Luokka:Elävät henkilöt
Vontaze Burfict

Vontaze DeLeon Burfict, Jr. (s. 24. syyskuuta 1990 Los Angeles, Kalifornia) on yhdysvaltalainen entinen amerikkalaisen jalkapallon pelaaja, pelipaikaltaan tukimies. Hän pelasi urallaan NFL-liigan Cincinnati Bengalsissa ja Oakland Raidersissa. ==Pelaajaura== Burfict pelasi yliopistojalkapalloa Arizonan valtionyliopiston joukkueessa. Burfictia pidettiin ennen viimeistä yliopistokauttaan jopa mahdollisena top 5 -varauksena vuoden 2012 NFL:n varaustilaisuudessa, mutta NFL-seurojen kiinnostus häntä kohtaan laski kauden mittaan. Lopulta heikko suoritus varaustilaisuutta edeltävässä NFL Combine -testitilaisuudessa ja kärähtäminen marihuanan käytössä dopingtestissä johtivat siihen, ettei häntä varattu NFL:ään. Kesällä 2012 Burfict teki sopimuksen Cincinnati Bengalsin kanssa ja sai pelipaikan joukkueessa harjoitusleirien päätteeksi. Burfict pelasi Cincinnatissa seitsemän kautta. Kesällä 2019 hän teki yksivuotisen sopimuksen Oakland Raidersin kanssa. Burfict oli tunnettu sääntöjä rikkovana pelaajana koko ammattilaisuransa ja sai NFL-liigan kurinpitolautakunnalta useamman kerran ottelurangaistuksia tai sakkoja. Kaudella 2019 hän pelasi vain neljä ottelua, sillä hän sai laittomasta taklauksesta koko kauden mittaisen ottelukiellon. Kauden 2019 jälkeen Burfict ei ole pelannut missään. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1990 syntyneet Luokka:Elävät henkilöt
Samuel Llorca

Samuel Llorca Ripoll (s. 26. huhtikuuta 1985 Alicante, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Valladolidia ja on pelipaikaltaan keskuspuolustaja. == Seurajoukkueura == Samuel aloitti ammattilaisuransa kotikaupunkinsa jalkapalloseura Hérculesista. Vuonna 2005 Samuel siirtyi kauden kestävällä lainasopimuksella Alone de Guardamariin, jossa hän kuului kauden aikana joukkueen tärkeimpiin pelaajiin. Kaudeksi 2006–2007 hän siirtyi Elchen reservijoukkueeseen. Seuran edustusjoukkueessa hän teki ensiesiintymisensä 9. kesäkuuta 2007 ottelussa Castellónia vastaan. Kesällä 2011 Samuel palasi kasvattajaseuraansa Hérculesiin. == Lähteet == * Samuel Llorcan tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1985 syntyneet Luokka:Elävät henkilöt
Robert Woods

Robert Woods (s. 10. huhtikuuta 1992 Gardena, Kalifornia) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa tällä hetkellä NFL-liigan Los Angeles Ramsia, jota ennen pelasi Buffalo Billsissä. ==Ura== Kolmatta vuottaan Etelä-Kalifornian yliopiston joukkueessa USC Trojansissa pelannut Woods oli yksi vuoden 2013 NFL:n varaustilaisuuden ykkösnimistä ennen kauden 2012 alkua, ja häntä pidettiin jopa mahdollisena top 5 -varauksena. Woods jäi kuitenkin joukkuetoverinsa Marqise Leen varjoon, ja hänet varattiin vasta toisella kierroksella, tilaisuuden 41. pelaajana. Woods harrasti lukioaikoinaan myös pikajuoksua. Hänen ennätyksensä 200 metrin matkalla on 21,06 ja 400 metrillä 46,17. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1992 syntyneet Luokka:Elävät henkilöt
Victoria Montero

Victoria Montero (s. 18. syyskuuta 1991 Toluca) on uransa päättänyt meksikolainen sulkapalloilija. Vuonna 2011 hän saavutti pronssia naisten kaksinpelissä Pan-Amerikan kisoissa. Lontoon olympialaisissa 2012 hän pelasi lohkovaiheessa Suomen Anu Niemistä ja Taiwanin Tai Tzu-yingia vastaan häviten molemmat ottelunsa. == Lähteet == Luokka:Meksikolaiset sulkapalloilijat Luokka:Vuonna 1991 syntyneet Luokka:Elävät henkilöt
Paco Alcácer

Francisco "Paco" Alcácer García (s. 30. elokuuta 1993 Torrent) on espanjalainen jalkapalloilija. Hän on pelannut Espanjan Primera Divisiónissa ja Saksan Bundesliigassa ja on pelipaikaltaan hyökkääjä. == Seurajoukkueura == Alcácer on Valencian junioriakatemian kasvatti. Seuran reservijoukkueeseen hän nousi 16-vuotiaana kaudella 2009–2010, jossa hän pelasi 15 ottelua ja teki kolme maalia. 11\. marraskuuta 2010 Alcácer teki ensiesiintymisensä edustusjoukkueessa Copa del Reyn ottelussa UD Logroñésia vastaan.Valencia vs. UD Logroñés 4-1 Soccerway. Viitattu 28.7.2012. Ensimmäisen ottelunsa Primera Divisiónissa hän pelasi 14. tammikuuta 2012 Real Sociedadia vastaan.Griezmann guides Sociedad to victory ESPN. Viitattu 28.7.2012. 30\. elokuuta 2016 Alcácer siirtyi Barcelonaan 30 miljoonalla eurolla, ja solmi viiden vuoden sopimuksen. Hän siirtyi saksalaisseura Borussia Dortmundiin vuonna 2018 ensin lainalle ja vuonna 2019 pysyvästi. Tammikuussa 2020 Alcácer kaupattiin 23 miljoonan euron siirtosummalla La Liga -seura Villarrealiin. == Lähteet == == Aiheesta muualla == * Paco Alcácerin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1993 syntyneet Luokka:Elävät henkilöt
Rigs of Rods

Rigs of Rods on avoimeen lähdekoodiin perustuva fysiikkasimulaattoripeli. Pelissä on autoja, lentokoneita, veneitä, laivoja, helikoptereita, tela- ajoneuvoja ja mitä tahansa ajoneuvoja joita pelin rakennuspalikoista voi rakentaa. Peli käyttää pehmeän kappaleen dynamiikkasimulaatiota ajoneuvojen liikkeiden ja deformaation mallintamiseen. Pelin fysiikkamallinnus perustuu solmukohtiin ja palkkeihin. Solmukohdilla (nodes) on ennalta asetettu massa, ja ne yhdistetään toisiinsa joustavilla palkeilla (beams), joiden avulla voidaan rakentaa haluttu rakenne, esimerkiksi ajoneuvon runko tai pyörät. Palkkien joustavuus ja rikkoutumis- sekä vääntymisarvot ovat täysin säädettävissä. Solmukohtiin ja palkkeihin perustuva fysiikkasimulaatio on se, mikä erottaa Rigs Of Rodsin useimmista tavallisista auto- tai lentopeleistä; mitään ajoneuvotyyppiä ei ole ennalta määritetty pelin pelimoottoriin, vaan peli simuloi ainoastaan solmupisteiden ja palkkien liikkeitä. Rigs of Rods käyttää avoimen lähdekoodin OGRE grafiikkamoottoria. Peliin on mahdollista saada pelin omalta sivulta lisää ajoneuvoja ja kenttiä. Pelissä ei ole tarkoitusta; voit ajaa tai lentää vapaasti. Pelikentät jatkuvat loputtomiin (vain vettä). Pelissä on myös moninpelimahdollisuus, joka ei vaadi tunnuksia. Moninpeli on ollut pelissä versiosta 0.33 alkaen. Pelin esineet ovat 3D mesh files -pohjaisia. Pelin tuorein vakaa versio on 0.4.8.0 vuodesta 2018 alkaen. Vuonna 2016 pelin foorumi arkistoitiin, mutta sittemmin samana vuonna (2016) pelin uusi foorumi avattiin, ja se on edelleen toiminnassa. == Aiheesta muualla == *Kotisivut Luokka:Simulaatiopelit Luokka:Windows-pelit Luokka:Linux-pelit Luokka:Mac OS -pelit
Yi Siling

Yi Siling (s. 6. toukokuuta 1989 Hunan) on kiinalainen kivääriampuja ja olympiavoittaja. Yi voitti olympiakultaa Lontoossa 2012 voittamalla 10 metrin ilmakiväärikilpailun tuloksella 502,9. Neljä vuotta myöhemmin Rio de Janeiron olympialaisissa hän ylsi samassa lajissa pronssille. Vuonna 2010 hän voitti ilmakiväärillä MM-kultaa. == Lähteet == Luokka:Kiinalaiset ampujat Luokka:Kiinalaiset olympiavoittajat Luokka:Vuonna 1989 syntyneet Luokka:Elävät henkilöt
Huia

Huia (Heteralocha acutirostris) on sukupuuttoon kuollut kookakolaji. Huia oli Uuden-Seelannin Pohjoissaarella elänyt kotoperäinen laji. Sen sukupuuttoon oli kaksi pääsyytä. Ensimmäinen oli liiallinen metsästys lintujen täyttämistä varten, mikä oli haluttua museoiden ja yksityisten varakkaiden keräilijöiden keskuudessa. Niitä myös metsästettiin niiden pitkien ja kauniiden pyrstösulkien vuoksi. Toinen tärkeä syy oli alankometsien tuhoutuminen ja raivaaminen eurooppalaisten uudisasukkaiden maatalouskäyttöön. Viimeinen varmistettu havainto huiasta tehtiin 28. joulukuuta 1907 Tararua Rangessa. Mahdollisia, varmistamattomia havaintoja tehtiin myöhemmin vielä Wellingtonin lähellä vuonna 1922 ja Te Ureweran kansallispuistossa 1960-luvun alussa. == Ulkonäkö == Huialla oli musta, metallinvihreän hohtoinen höyhenpuku ja oranssit heltat nokan juuressa. Silmät olivat ruskeat, nokka norsunluunvalkoinen; jalat olivat pitkät ja siniharmaat, mutta kynnet olivat vaaleanruskeat. Huialla oli 12 pitkää mustaa pyrstösulkaa, joissa oli 2,5-3 cm levyinen valkoinen kärki. Erikoista oli koiraan ja naaraan erityyppinen nokka. Naaraan nokka oli pitkä, kapea ja alaskaareva, kun taas koiraalla huomattavasti lyhyempi, talttamainen. Ilmeisesti koiras on hakannut lastuja lahopuista ja naaras noukkinut hyönteisten toukkia syntyneistä koloista. == Lähteet == == Aiheesta muualla == *Naturalis (sisältää kolmiulotteisen valokuvan täytetystä yksilöstä Luokka:Kookakot Luokka:Sukupuuttoon kuolleet linnut vi:Huia
Inkatiira

Inkatiira (Larosterna inca) on silmälläpidettävä tiiralaji. Se on oman sukunsa ainoa laji. Se elää Perun ja Chilen rannikoilla. Inkatiiralla on harmaa höyhenpeite, punaiset jalat ja nokka sekä valkoiset viikset pään molemmilla puolilla. Inkatiira lisääntyy kallioisilla jyrkänteillä ja pesii kallion koloihin ja onkaloihin. Inkatiira munii yhdestä kahteen munaa ja hautoo niitä 4 viikkoa. Poikaset lähtevät pesästä seitsemän viikon ikäisinä. == Lähteet == == Aiheesta muualla == *ITIS: Larosterna inca Luokka:Tiirat
Faunatar

Faunatar oli Suomessa ja Virossa toiminut lemmikkieläinliike-ketju, joka aloitti toimintansa vuonna 1980. Ketju toimi franchising-periaatteella vuodesta 1993. Myymälöitä Suomessa oli parhaimmillaan yli 30 kpl. Ketju myi eläinruokien ja -tarvikkeiden ohella akvaarioita ja pieneläimiä. ==Taloustilanne== Faunatar on hakeutunut konkurssiin vuonna 2024 alkuvuodesta. ( https://www.iltalehti.fi/kotimaa/a/0d769017-c23a-413a-a6f0-cf0e4ea9418d) ( https://www.kauppalehti.fi/yritykset/yritys/faunatar+finland+oy+konkurssipesa/34208301 ) Yrityksen liikevaihto vuonna 2021 oli noin 1,8 miljoonaa euroa.Vuodesta 2021 ketju oli virolaisessa omistuksessa ja sen omisti Faunatar Estonia Oü, jonka taustalla toimii Rendez-vous Oü ( https://www.kauppalehti.fi/yritykset/yritys/rendez+vous+ou/33979497 ) Faunatar Finland Oy:lla oli useita trattaprotesteja. Perintätoimisto Lowell Suomi oy:n maksuviivetietojen mukaan Faunattarella oli 6.4.2023 yhteensä yli 54 000 euron edestä avoimia saatavia. == Lähteet == Luokka:Suomalaiset kauppaketjut Luokka:Lemmikkieläinten hoito
Säkkijärven hirvenpää

Säkkijärven hirvenpää on Äänisen viherliuskeesta veistetty ja hiomalla muotoiltu hirven päätä esittävä veistos, joka on katkennut varttamiseen tarkoitetun reiän kohdalta. Veistoksessa on isot korvat, jotka "kuuntelevat" molemmille sivuille ja silmiä esittävät mahdollisesti poraamalla tehdyt kuopat. Turpa on työstetty tasaiseksi ja alaspäin viistoksi, mutta kiven lohkeamisen takia lopullinen muotoilu jää arvoitukseksi. Veistoksen alapuolella leukaluiden väli on v-muotoinen ja kaulaa seuraa kolme rinnakkaista uraa. Esineen iäksi arvioidaan 1750−1500 eaa. eli esine on neoliittisen kivikauden lopulta tai metallikauden alusta. == Historia == Säkkijärven hirvenpää löytyi Säkkijärven pitäjästä Santajoen läheltä Pukin kylästä . Löytäjä lienee Juhana Matinpoika Ravi, joka peltotöitä tehdessään havaitsi esineen 1800-luvun lopulla. Ravi toimitti esineen Säkkijärven kauppiaalle Juhani Mutrulle myytäväksi, mutta hirvenpää ajelehti heillä lasten leikeissä. Arkeologi A.M.Tallgren sai kuulla hirvenpäästä "muinaiskalujen keräilijä K. A. Lindströmiltä" ja lunasti sen Suomen Muinaismuistoyhdistykselle. Myös Koitar-lehti uutisoi hirvenpään löytymisestä 27.6.1907. == Katso myös == * Hirvenpääsauva * Huittisten hirvenpää ==Lähteet== Luokka:Kivikausi Suomessa Luokka:Esihistorialliset veistokset Luokka:Suomen patsaat ja veistokset Luokka:Venäjän patsaat ja veistokset Luokka:Suomen muinaisjäännökset Luokka:Venäjän muinaisjäännökset Luokka:Venäjän esihistoria Hirvenpää
Landry Jones

Landry Jones (s. 4. huhtikuuta 1989, Artesia, New Mexico) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän on pelannut vuodesta 2013 lähtien NFL-liigassa. Tällä hetkellä hänellä ei ole voimassa olevaa pelaajasopimusta. Kolme vuotta Oklahoman yliopiston aloittavana pelinrakentajana pelannut Jones oli yksi vuoden 2013 NFL:n varaustilaisuuden parhaista pelinrakentajista. Halutessaan Jones olisi voinut osallistua jo vuoden 2012 varaustilaisuuteen, mutta hän päätti jäädä yliopistoon vielä viimeiseksi vuodeksi. Pittsburgh Steelers varasi Jonesin varaustilaisuuden neljännellä kierroksella. Jones pelasi viisi kautta Pittsburgh Steelersissä toimien pääasissa varamiehenä. Hän sai peliaikaa vain satunnaisissa otteluissa. Steelers vapautti Jonesin sopimuksesta syksyllä 2018. Jacksonville Jaguars teki sopimuksen Jonesin kanssa, mutta sopimus purettiin jo marraskuussa eikä Jones päässyt kertaakaan kentälle Jacksonvillessä. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Tyler Eifert

Tyler Eifert (s. 8. syyskuuta 1990 Fort Wayne, Indiana) on yhdysvaltalainen amerikkalaisen jalkapallon pelaaja, pelipaikaltaan sisempi laitahyökkääjä. Hän pelaa tällä hetkellä NFL-joukkue Cincinnati Bengalsissa. Ennen ammattilaisuransa aloittamista Eifert pelasi vuodesta 2009 yliopistojalkapalloa Notre Damen yliopiston joukkueessa, Fighting Irishissa. Cincinnati Bengals varasi hänet NFL:n varaustilaisuuden 2013 ensimmäisellä kierroksella, vuorolla 21. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1990 syntyneet Luokka:Elävät henkilöt
Marcus Lattimore

Marcus Lattimore (s. 29. lokakuuta 1991, Duncan, Etelä-Carolina) on yhdysvaltalainen entinen amerikkalaisen jalkapallon pelaaja, pelipaikaltaan keskushyökkääjä. Hänet varattiin NFL-liigan San Francisco 49ersiin, ja ennen ammattilaisuraansa pelasi yliopistojalkapalloa Etelä-Carolinan yliopiston joukkueessa. ==Ura== Lattimorea pidettiin yhtenä vuoden 2013 NFL:n varaustilaisuuden ykkösnimistä, ja tilaisuuden parhaana keskushyökkääjänä. Kaksi vakavaa polvivammaa pudottivat hänet kuitenkin vasta neljännelle kierrokselle, jossa San Francisco 49ers varasi hänet tilaisuuden 131. pelaajana. Lattimore joutui lopettamaan uransa vuonna 2014 vaikeiden polvivammojen takia. Hän ei osallistunut urallaan yhteenkään ammattilaistason otteluun. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1991 syntyneet Luokka:Elävät henkilöt
Oswaldo Payá

Oswaldo Payá (29. helmikuuta 1952Muistot Hs.fi, viitattu 28.7.2012 – 22. heinäkuuta 2012) oli kuubalainen toisinajattelija. Hän perusti Movimiento Cristiano Liberación -järjestön. Hänelle myönnettiin 2002 Saharov-palkinto. Payá kuoli auto-onnettomuudessa lähellä Bayamoa. Onnettomuusraportin mukaan auto suistui tieltä ja törmäsi puuhun, kun kuljettaja oli menettänyt ajoneuvon hallinnan jarrutettuaan liukkaalla tiellä ajettuaan ylinopeutta. Payán lesken Ofelia Acevedon mukaan onnettomuusraportti on vääristelty ja auton suisti tieltä toinen ajoneuvo.Kuubalaisen toisinajattelijan leski kiistää hallituksen onnettomuusraportin, Yle.fi/uutiset 28.7.2012 viitattu 28.7.2012 Onnettomuudessa kuoli myös toinen toisinajattelija Harold Cepero Escalante. Autoa ajoi Espanjan Partido Popular -puolueen nuorisojärjestön Nuevas Generaciones del PP:n jäsen Ángel Carromero Barrios, joka oli maassa turistiviisumilla. Mukana autossa oli myös Ruotsin kristillisdemokraattien nuorisopoliitikko Jens Aron Modig, joka sai lieviä vammoja. Molemmat vakuuttivat kyseen olleen onnettomuudesta ilman ulkoisia tekijöitä;http://www.libertaddigital.com/mundo/2012-07-30/carromero-mantiene- la-version-castrista-de-la-muerte-de-paya-1276465069/ myöhemmin Carromero perui lausuntonsa, joka hänen mukaansa oli annettu Kuuban viranomaisten pakottamana.http://www.highbeam.com/doc/1P2-34352065.html Carromero on asetettu syytteeseen kuolemantuottamuksesta.http://www.libertaddigital.com/mundo/2012-07-31/cuba- acusa-de-homicidio-a-carromero-1276465100/ ==Lähteet== Luokka:Kuubalaiset toisinajattelijat Luokka:Vuonna 1952 syntyneet Luokka:Vuonna 2012 kuolleet
Pyragony X

Pyragony X (tai Pyragony 10th) on saksalaisen Amon Düül II-yhtyeen studioalbumi vuodelta 1976. Albumilla yhtyeen kokoonpano oli kutistunut viisi- miehiseksi. Musiikillisesti albumi sisältää pariin edelliseen albumiin verrattuna suoraviivaisempaa hard rockia space rock- ja proge-vaikutteilla. Alun perin albumi julkaistiin vain Manner-Euroopassa ja Kanadassa, koska Atlantic Records, joka jakeli yhtyeen levyjä Yhdysvalloissa ja Britanniassa, ei julkaissut albumia huonojen myyntilukujen vuoksi. Albumin CD-painokset eivät sisällä bonus-materiaalia. == Kappaleet == ===A-puoli=== #Flower of the Orient (Amon Düül II) - 6:00 #Merlin (Weinzierl) - 4:24 #Crystal Hexagram (Weinzierl) - 5:38 #Lost in Space (Ebert, Zauner) - 4:12 ===B-puoli=== 5. Sally the Seducer (Ebert) - 3:03 6. Telly Vision (Ebert, Zauner) - 4:07 7. The Only Thing (Karrer) - 7:30 8. Capuccino (Ebert) - 3:08 == Muusikot == *Klaus Ebert - basso, kitarat, laulu *Chris Karrer - kitarat, viulu, soprano-saksofoni, laulu *Peter Leopold - rummut *John Weinzierl - kitarat, laulu *Stefan Zauner - kosketinsoittimet, kitarat, laulu Pyragony X Luokka:Amon Düül II -yhtyeen albumit
Udraw Studio

Udraw Studio on Pipeworksin kehittämä ja THQ:n julkaisema taidepeli. Pelin pelaamiseen tarvitaan Udraw-piirustuslautaa, joka julkaistiin Pohjois- Amerikassa marraskuussa 2010 ja muualla maailmassa alkuvuodesta 2011. Udraw Studiossa ei ole erillisiä tarinatiloja, vaan peli on suunniteltu vapaaseen taideteosten suunnitteluun. ==Moodit ja sisältö== ===Paint-moodi (Paint mode)=== Painting-moodissa voi maalata omia maalauksia. Ennen maalaamista täytyy valita kangas ja paikka. Kun pelaaja maalaa, hän voi käyttää useita värejä ja muokata maalauksen kokoa. Pelaaja voi myös laittaa postimerkkejä maalauksiinsa ja vaihtaa niiden väriä. Kun pelaaja on saanut valmiiksi oman taideteoksensa, hän voi tallentaa sen piirustuslaudassa olevaan galleriaan tai ottaa siitä valokuvan. ===Värityskirja (Coloring Book)=== Värityskirja- moodissa voi harjoitella värittämistä. Ennen värittämistä täytyy valita värisivun laji, ja sen jälkeen haluttu värityssivu. Värityskirja-moodissa työkalut ovat samat kuin Paint-moodissa ja väritetyt teokset voi tallentaa galleriaan. ==Vastaanotto== Peli sai ristiriitaisen vastaanoton, sillä GameRankingsin neljän arvostelijan antamaksi keskiarvosanaksi muodostui 66,50%, joka muodostui Cubed3:n pisteistä 7/10, Games Mater UK:n 71/100, Ngamer UK:n 65/100 ja Nintendo World Reportin 6/10. Christopher Healy suoritti pelin arvostelun Common Sense Mediassa ja antoi sille neljä tähteä viidestä ja ikäsuosituksen 6+. ==Lähteet== Luokka:Vuoden 2010 videopelit Luokka:Wii-pelit
Steve Darcis

Steve Darcis (s. 13. maaliskuuta 1984 Liège) on belgialainen tennispelaaja. Parhaimmillaan hän on ollut kaksinpelissä ATP-listan sijalla 38 toukokuussa 2017. Darcis on voittanut urallaan kaksi ATP-tason tennisturnausta. Ensimmäisen voittonsa hän otti vuonna 2007 Amersfoortissa päihitettyään loppuottelussa Werner Eschauerin ja toisen vuonna 2008 Memphisissä voitettuaan loppuottelussa Robin Söderlingin. == Lähteet == == Aiheesta muualla == *Steve Darcisin kotisivut *Steve Darcis ATP:n sivuilla *Steve Darcis ITF:n sivuilla Luokka:Belgialaiset tennispelaajat Luokka:Vuonna 1984 syntyneet Luokka:Elävät henkilöt
Kulkuri (vuoden 1915 elokuva)

Kulkuri () on Charles Chaplinin ohjaama yhdysvaltalainen lyhyt mykkäelokuva, joka ilmestyi vuonna 1915. Sitä pidetään Chaplinin ensimmäisenä klassikkoelokuvana.Okuda & Maska, s. 122–123. Kulkuri on käytännössä ensimmäinen elokuva, jossa esiintyi Chaplinin tunnettu Pikku kulkuri -hahmo. Chaplin oli esiintynyt aiemminkin kulkurina, mutta vasta tässä elokuvassa tyyli asettui sellaiseksi kuin myöhemmissäkin elokuvissa. Kulkuri muun muassa tekee ensimmäisen moraalisen tekonsa, kun hän pelastaa Edna Purviancen esittämän maanviljelijän tyttären varasjoukolta. Elokuvassa kulkuri rakastuu tyttöön, mutta hänen toiveensa pettävät, kun tämän nuori ja kolmea sulhanen ilmestyy. Kulkuri lähtee maatilalta ja jättää lapun.Robinson, s. 176. Kulkurin loppu on ensimmäinen, jossa on Chaplin käyttämä klassinen lähtö: Kulkuri kävelee surullisena pitkin tietä kamerasta poispäin, ja hänen hartiansakin ovat selvästi painuksissa. Sitten kulkuri ravistelee itseään, piristyy ja jatkaa kävelyään huolettomasti. Tämän jälkeen elokuvan iiriskuva sulkeutuu. == Lähteet == * * === Viitteet === == Aiheesta muualla == * * Luokka:Vuoden 1915 yhdysvaltalaiset elokuvat Luokka:Yhdysvaltalaiset mykkäelokuvat Luokka:Yhdysvaltalaiset komediaelokuvat Luokka:Yhdysvaltalaiset lyhytelokuvat Luokka:Yhdysvaltalaiset mustavalkoelokuvat Luokka:Charles Chaplinin ohjaamat elokuvat
Lasermies (elokuva)

Lasermies (Laserblast) on Michael Raen ohjaama yhdysvaltalainen tieteiselokuva vuodelta 1978. == Juoni == Nuori Billy Duncan pakenee autiomaahan oltuaan riidoissa äitinsä ja ystäviensä kanssa. Hän löytää laseraseen jonka vieraat olennot ovat kadottaneet taistellessaan vihollista vastaan. Hän ei huomaan aseen vaikutusta vaan Billy alkaa muuttua hirviöksi. Poliisit ovat hänen kintereillään, mutta Billy surmaa heidätkin. Avaruusolennot palaavat, ja etsiessään asetta he tappavat Billyn. ==Arviot== Video-oppaassa vuodelta 1994 Sam Inkinen piti Lasermiestä lievästi mielenkiintoisena ja antoi elokuvalle yhden tähden viidestä, mikä vastaa sanallista arviota ”huono”. ==Lähteet== Luokka:Yhdysvaltalaiset tieteiselokuvat Luokka:Vuoden 1978 yhdysvaltalaiset elokuvat
Kulkuri (täsmennyssivu)

Kulkuri voi tarkoittaa seuraavia asioita: *kulkuri, vaelteleva koditon ihminen *Kulkuri, Charles Chaplinin ohjaama vuoden 1915 elokuva *Kulkuri, Allan Kroekerin ohjaama vuoden 1985 elokuva *Kulkuri, WSOY:n julkaisema äidinkielen opiskeluun suunnattu kirjasarja *Kulkuri, hahmo animaatioelokuvassa Kaunotar ja Kulkuri
Isaac Florentine

Isaac Florentine (s. 28. heinäkuuta 1958) on israelilainen elokuvaohjaaja ja taistelulajien taitaja. Hänet tunnetaan ohjaamistaan kamppailulajielokuvista, kuten Undisputed III: Redemptionista, josta hänet huomioitiin Action on Film -ehdokkuudella parhaan ohjaajan luokassa. ==Ura== Florentine ohjasi uransa alkuvaiheessa 1990-luvulla elokuvat Desert Kickboxer ja Savate. Elokuvien jälkeen hän siirtyi ohjaamaan televisiosarjoja, kuten Mighty Morphin Alien Rangers ja Power Rangers Zeo. 2000-luvulle tultaessa Florentine siirtyi ohjaamaan enemmän toimintaelokuvia, kuten Teräskehä 2, The Shepherd: Border Patrol ja Ninja. ==Filmografia== *Desert Kickboxer (1992) *Savate (1995) *Mighty Morphin Alien Rangers (televisiosarja, 1996) *High Voltage (1997) *Lohikäärmeiden silta (1999) *Power Rangers Lightspeed Rescue (televisiosarja, 2000) *Special Forces (2003) *Teräskehä 2 (2006) *The Shepherd: Border Patrol (2008) *Ninja (2009) *Undisputed III: Redemption (2010) *Sofia (2012) ==Yksityiselämä== Florentine syntyi Israelissa, jossa hän kiinnostui nuorena elokuvien tekemisestä ja kamppailulajeista. Florentine aloitti kamppailulajien harrastamisen vuonna 1971 Tel Avivissa.Personal Isaac Florentine (dot) com Viitattu 29.7.2012 Hän harrasti aluksi judoa, mutta siirtyi pian eri karaten tyylisuuntia, kuten Kyokushin ja Shitō-ryū. Florentine opetti myöhemmin 1970-luvun lopulla itsepuolustusta armeijalle ja sittemmin 1980-luvun alusta alkaen hän ryhtyi opettamaan karatea ammatikseen. Lopulta 1980-luvun lopulla Florentine päätti muuttaa Yhdysvaltoihin toteuttaakseen haavettaan työskennellä elokuvaohjaajana. ==Lähteet== Luokka:Israelilaiset elokuvaohjaajat Luokka:Vuonna 1958 syntyneet Luokka:Elävät henkilöt
Donald James Reece

Donald James Reece (s. 13. huhtikuuta 1934 Kingston) on jamaikalainen roomalaiskatolinen arkkipiispa. Hänet vihittiin papiksi 3. tammikuuta 1971 ja nimitettiin Saint John's-Basseterren hiippakunnan johtoon Brittiläisille Neitsytsaarille 17. heinäkuuta 1981. Piispaksi vihkiminen seurasi 8. lokakuuta. Pääkonsekraattorina toimi Samuel Emmanuel Carter, jota avustivat Kelvin Edward Felix ja Joseph Oliver Bowers.Catholic-Hierarchy.org: Archbishop Donald James Reece Reece sai 12. lokakuuta 2007 nimityksen Kingston in Jamaican koadjuuttoriarkkipiispaksi, ja 12. huhtikuuta 2008 hänestä tuli sen arkkipiispa. Hän jäi eläkkeelle 15. huhtikuuta 2011. == Lähteet == Luokka:Jamaikalaiset papit Luokka:Katoliset arkkipiispat Luokka:Vuonna 1934 syntyneet Luokka:Elävät henkilöt
Samuel Emmanuel Carter

Samuel Emmanuel Carter (31. heinäkuuta 1919 Kingston – 3. syyskuuta 2002) oli jamaikalainen roomalaiskatolinen arkkipiispa. Hänet vihittiin jesuiittojen papiksi 19. kesäkuuta 1954 ja nimitettiin Kingston in Jamaican vihkipiispaksi sekä Cenculianan titulaaripiispaksi 1. helmikuuta 1966. Piispaksi vihkiminen seurasi 25. huhtikuuta. Pääkonsekraattorina toimi Richard James Cushing, jota avustivat John Joseph McEleney ja Richard Lester Guilly.Catholic- Hierarchy.org: Archbishop Samuel Emmanuel Carter, S.J. Carter sai 1. syyskuuta 1970 nimityksen Kingston in Jamaican arkkipiispaksi, jona hän toimi, kunnes jäi eläkkeelle 11. marraskuuta 1994. == Lähteet == Luokka:Jamaikalaiset papit Luokka:Katoliset arkkipiispat Luokka:Jesuiitat Luokka:Vuonna 1919 syntyneet Luokka:Vuonna 2002 kuolleet
Richard Lester Guilly

Richard Lester Guilly OBECatholic Herald: New Bishop in British Guiana (6. heinäkuuta 1905 Glasgow – 7. kesäkuuta 1996) oli brittiläissyntyinen roomalaiskatolinen piispaCatholic-Hierarchy.org: Bishop Richard Lester Guilly, S.J., joka kuului jesuiittoihin vuodesta 1924. Hänet vihittiin papiksi 6. syyskuuta 1938 ja nimitettiin Brittiläisen Guayanan apostoliseksi vikaariksi sekä Adraan titulaaripiispaksi 18. heinäkuuta 1954. Piispaksi vihkiminen seurasi 24. lokakuuta. Pääkonsekraattorina toimi Luigi Raimondi, jota avustivat George Weld ja Kenneth Roderick Turner. Toisen maailmansodan aikana Guilly oli toiminut sotilaspappina. Apostolisen vikariaatin muuttuessa Georgetownin hiippakunnaksi Guilly sai 29. helmikuuta 1956 nimityksen sen piispaksi. Hän osallistui Vatikaanin toiseen kirkolliskokoukseen ja johti hiippakuntaansa, kunnes erosi 12. elokuuta 1972. == Lähteet == Luokka:Brittiläiset piispat Luokka:Katoliset piispat Luokka:Jesuiitat Luokka:Vuonna 1905 syntyneet Luokka:Vuonna 1996 kuolleet
Francis Dean Alleyne

Francis Dean Alleyne (s. 3. joulukuuta 1951) on Trinidad ja Tobagolta kotoisin oleva Guyanassa toimiva roomalaiskatolinen piispa. Hänestä tuli benediktiini 8. joulukuuta 1975, ja hän sai pappisvihkimyksensä 7. heinäkuuta 1985. Hänet nimitettiin Georgetownin hiippakunnan johtoon 30. lokakuuta 2003, ja piispaksi vihkiminen seurasi 30. tammikuuta 2004. Pääkonsekraattorina toimi Edward Joseph Gilbert, jota avustivat Lawrence Aloysius Burke ja Benedict Singh.Catholic-Hierarchy.org: Bishop Francis Dean Alleyne, O.S.B. == Lähteet == Luokka:Trinidadtobagolaiset henkilöt Luokka:Katoliset piispat Luokka:Vuonna 1951 syntyneet Luokka:Elävät henkilöt
Patrick Christopher Pinder

Patrick Christopher Pinder (s. 1. marraskuuta 1953 Nassau) on bahamalainen roomalaiskatolinen arkkipiispa. Hänet vihittiin papiksi Nassaun hiippakuntaan 15. elokuuta 1980 ja nimitettiin sen vihkipiispaksi sekä Casae Calanaen titulaaripiispaksi 27. kesäkuuta 2003. Piispaksi vihkiminen seurasi 15. elokuuta. Pääkonsekraattorina toimi Lawrence Aloysius Burke, jota avustivat Edgerton Roland Clarke ja Robert Joseph Kurtz.Catholic-Hierarchy.org: Archbishop Patrick Christopher Pinder Pinder sai 17. helmikuuta 2004 nimityksen Nassaun arkkipiispaksi. == Lähteet == Luokka:Bahamalaiset henkilöt Luokka:Katoliset arkkipiispat Luokka:Vuonna 1953 syntyneet Luokka:Elävät henkilöt
Robert Joseph Kurtz

Robert Joseph Kurtz (s. 25. heinäkuuta 1939 Chicago, Illinois) on Bermudalla toimiva yhdysvaltalainen roomalaiskatolinen piispa. Hänet vihittiin Herramme Jeesuksen Kristuksen ylösnousemuksen kongregaation papiksi 11. maaliskuuta 1967 ja nimitettiin Hamilton in Bermudan hiippakunnan johtoon 1. kesäkuuta 1995. Piispaksi vihkiminen seurasi 15. syyskuuta. Pääkonsekraattorina toimi Eugenio Sbarbaro, jota avustivat Brian Leo John Hennessy ja Nino Marzoli.Catholic-Hierarchy.org: Bishop Robert Joseph Kurtz, C. R. == Lähteet == Luokka:Yhdysvaltalaiset katoliset piispat Luokka:Vuonna 1939 syntyneet Luokka:Elävät henkilöt
Francisco João Silota

Francisco João Silota (s. 17. kesäkuuta 1941) on mosambikilainen roomalaiskatolinen piispa. Hänet vihittiin Valkoisten Isien papiksi 11. elokuuta 1974 ja nimitettiin Beiran arkkihiippakunnan vihkipiispaksi sekä Mustin titulaaripiispaksi 18. tammikuuta 1988. Piispaksi vihkiminen seurasi 26. kesäkuuta. Pääkonsekraattorina toimi Jaime Pedro Gonçalves, jota avustivat Paulo Mandlate ja Bernardo Filipe Governo.Catholic-Hierarchy.org: Bishop Francisco João Silota, M. Afr. Silota sai 19. marraskuuta 1990 nimityksen Chimoion piispaksi. == Lähteet == Luokka:Mosambikilaiset papit Luokka:Katoliset piispat Luokka:Vuonna 1941 syntyneet Luokka:Elävät henkilöt